open-index/open-wikipedia-markdown huggingface dataset:
Socialdemokratiska studentförbundet

**Socialdemokratiska studentförbundet** (**s-studenter**) ble etablert i 1990 er et svensk studentforbund knyttet til Socialdemokraterna. Organisasjonen har vel 1000 medlemmer fordelt på 20 foreninger og grupper. Medlemmer er studenter ved universitet, høgskoler og folkehøgskoler.

Organisasjonens tidsskrift er Libertas.

## Historikk
I sin nåværende form ble Socialdemokratiska Studentförbundet dannet i 1990, men forbundet har historiske forgjengere. 

I november 1931 ble *Sveriges socialdemokratiska studentförbund* dannet. De to daværende klubbene i Uppsala og Stockholm, Laboreras (latin for "la oss arbeide") og Socialdemokratisk Studentklubben i Stockholm (i dag den største av studentforeningene) stod bak. Initiativet til opprettelsen av et samlet studentforbund kom fra ungdomsförbundet (SSU) og partiet (SAP). Carl Söderberg ble forbundets første leder. I 1934 ble den stiftet en forening i Lund (Lunds socialdemokratiska studentklubb (LSSK)) og tre år senere i Gøteborg (Göteborgs socialdemokratiska studentförening (GSHF)).

Studentförbundet hadde en storhetstid på 1950- og 60-tallet og var ofte nær den delvis sosialdemokratiske venstreorganisasjonen Clarté. Da venstrebølgen slo inn, sent på 1960-tallet, falt forbundet sammen i og med at mange av klubbene ble radikalisert, forlot forbundet og redefinerte seg som kommunistiske. I 1970 så man seg tvunget til å legge ned virksomheten og det gjenværende klubbene sluttet seg til SSU.

Etter lang debatt i SSU ble det så dannet et nytt studentforbund i 1990. Da hadde studentklubbens i noen år brukt den felles betegnelsen Sveriges socialdemokratiska högskoleföreningar (SSHF). Likevel er studentförbundet fremdeles medlem i SSU og finansieres i hovedsak av dem.

Før folkeavstemningen om EU-medlemskap i 1994, valgte Socialdemokratiska Studentförbundet parolen ”Radikalt ja”. I 1995 gikk forbundet inn for den økonomiske og monetære union. I 2002 fikk forbundet en representant i sosialdemokratenes eksekutivkomité. Foran folkeavstemningen om euro i 2003, ble slagordet ”Radikalt ja” igjen tatt i bruk. Et nettverk med aktive fagpolitiske sosialdemokrater ble etablert høsten 2003.

## Klubber

### Studentklubben i Stockholm
Socialdemokratiska studentklubben i Stockholm (SSK) ble dannet i 1925 av studenter på Socialinstitutet på Stockholms universitet. Blant grunnleggerne var Nils Erik Lundberg, Karl Malmsten og Hjalmar Mehr, senere landskjent finansbyråd i Stockholm. Olof Palme, senere partiformann og svensk statsminister, er blant de mest kjente av SSKs medlemmer.

## Ledere
* 1990–1992 Ola S. Svensson
* 1992–1993 Jesper Bengtsson
* 1993–1994 Monica Lövström
* 1994–1995 David Samuelsson
* 1995–1997 Åsa Kullgren
* 1997–1999 Björn Andersson
* 1999–2000 Christer Pettersson
* 2000–2001 Malin Cederfeldt
* 2001–2003 Åsa Westlund
* 2003–2005 Eric Sundström
* 2005–2007 Magdalena Streijffert
* 2007–2010 Kajsa Borgnäs
*2010–2013: Magnus Nilsson
*2013–2015: Talla Alkurdi
*2015–2017: Elin Ylvasdotter
*2017–2019: Nasra Ali
*2019–ff: Malin Malm

## Eksterne lenker
* 
*
Sveriges socialdemokratiska kvinnoförbund

**Sveriges socialdemokratiska kvinnoförbund** (SSKF), eller **S-Kvinnor**, er kvinneforbundet til Sveriges socialdemokratiska arbetareparti. Målet er å drive gjennom likestillingsspørsmål om likestilling i svensk politikk.

Forbundet ble etablert i 1920, leder er Lena Sommestad, mens medlemstidsskriftet heter Morgonbris (etablert i 1905).

## Referanser


## Eksterne lenker
*
Socialdemokrater för tro och solidaritet

**Sveriges Kristna Socialdemokraters Förbund** (SKSF), eller *Broderskapsrörelsen*, er en organisasjon tilknyttet Sveriges socialdemokratiska arbetareparti. Forbundet ble etablert i  1929, men den første klubben oppstod i Örebro i 1924.

Organisasjonen har vært en radikal kraft innom arbeiderbevegelsen og i kristne miljø. Siden 1960-tallet har en samarbeidet med ulike fredsg og bistandsorganisasjoner gjennom Broderskapsfonden. På slutten av 1990-tallet ble det knyttet kontakt med Sveriges Muslimska Råd.

Leder siden 2005 er Peter Weiderud. 

## Ledere
*Bertil Mogård 1929-1954
*Åke Zetterberg 1954-1968
*Evert Svensson 1968-1986
*Georg Andersson 1986-1990
*Torgneg Larsson 1990-1992
*Berndt Ekholm 1992-1999
*Anna Berger Kettner 1999-2005

## Referanser


## Se også
*Kristne Arbeidere

## Eksterne lenker
* 
*
Reinhard

**Reinhard** er et mannsnavn med opphav i det germanske navneleddet **ragina*, «råd», og det gammelhøytyske *harti*, «hard». *Reginhard* var den germanske formen av navnet. Reinhard brukes også som etternavn.

## Utbredelse
*Reinhard* hadde fram til 2014 norsk navnedag 12. januar.

*Reinhard* er i dag et vanlig navn blant annet i Tyskland.

|}

## Kjente personer med navnet
Personene i listene er ordnet kronologisk etter fødselsår.

### Fornavn
* Reinhard Heydrich (1904–1942), tysk SS-offiser
* Nils-Reinhardt Christensen (1919–1990), norsk forfatter og regissør, kjent for hørespillene om Stompa
* Reinhard Selten (f 1930), tysk økonom
* Reinhard Haverkamp (f 1954), tysk installasjonskunstner
* Reinhard Bonnke (f 1940), tysk pinsevenn og evangelist
* Reinhardt Søbye (f 1956), norsk bildekunstner

### Etternavn
* Django Reinhardt (1910–1953), belgisk jazz-gitarist
* Tanya Reinhart (1943–2007), israelsk lingvist og fredsaktivist

## Referanser


## Eksterne lenker
*
From Enslavement to Obliteration

***From Enslavement to Obliteration*** er det andre albumet til det engelske grindcore-bandet Napalm Death, utgitt på Earache i 1988.

Det er det eneste Napalm Death-albumet med Lee Dorrian som eneste vokalist, hvor han fremfører i den lave, gryntende vokalstilen, og fra tid til annen i sangene skriker han i et merkelig toneleie, ikke ulikt statikk-støy. Han betraktes som en av de første ekstrem metal-vokalistene som veksler mellom gutturale growl og skrik i høye toneleier, en teknikk som skulle bli utdypet av grind-kollegene i Carcass (som ofte blir kreditert som oppfinnerne av denne vokalstilen) og imitert av talløse band i fremtiden.

## Sporliste
# «Evolved as One» – 3:13     
# «It's a M.A.N.S World!» – 0:54     
# «Lucid Fairytale» – 1:02
# «Private Death» – 0:35
# «Impressions» – 0:35
# «Unchallenged Hate» – 2:07      
# «Uncertainty Blurs the Vision» – 0:40      
# «Cock-Rock Alienation» – 1:20
# «Retreat to Nowhere» – 0:30 
# «Think for a Minute» – 1:42    
# «Display to Me...» – 2:43     
# «From Enslavement to Obliteration» – 1:35      
# «Blind to the Truth» – 0:21
# «Social Sterility» – 1:03  
# «Emotional Suffocation» – 1:06      
# «Practice What You Preach» – 1:23      
# «Inconceivable?» – 1:06
# «Worlds Apart» – 1:24  
# «Obstinate Direction» – 1:01      
# «Mentally Murdered» – 2:13
# «Sometimes» – 1:06
# «Make Way!» – 1:36

### Ekstraspor på CD-utgivelsen
# «Musclehead» – 0:50  
# «Your Achievement» – 0:06     
# «Dead» – 0:05
# «Morbid Deceiver» – 0:45     
# «The Curse» – 3:17

## Besetning
*Lee Dorrian – Vokal
*Shane Embury – Bass
*Bill Steer – Gitar
*Mick Harris – Trommer

## Eksterne lenker
*
Dirini

* *[[Aeropetes]]*
* *[[Dingana]]*
* *[[Dira]]*
* *[[Paralethe]]*
* *[[Serradinga]]*
* *[[Tarsocera]]*
* *[[Torynesis]]*

**Dirini** er en liten gruppe av sommerfugler som hører til underfamilien ringvinger (Satyrinae) i den store familien flikvinger (Nymphalidae). De finnes bare i det sørlige Afrika.

## Utseende
Middelsstore til store (vingespenn 45 – 90&nbsp;mm), vanligvis mørkebrune sommerfugler med store, avrundede vinger. Langs kanten av vingene har de ofte flere øyeflekker som gjerne er kantet med oransje. En særlig oppsiktsvekkende art er den store *Aeropetes tullbaghi*, som har et bredt, oransje tverrbånd som går over både for- og bakvingene, utenfor dette en rekke av oransje flekker på forvingene og tre blå flekker med hvit kjerne på bakvingene.

## Levevis
Larvene lever på enfrøbladete planter, først og fremst gress. *Aeropetes tulbaghia* (kalt "Table mountain beauty") lever på gressenger i høylandet. Den skiller seg fra de fleste ringvinger ved å være en rask og kraftfull flyger som gjerne besøker røde blomster. Den er trolig en viktig pollinator for orkidéen *Disa uniflora*. *Paralethe dendrophilus* er derimot en skogsart som helst holder seg i fuktige, tempererte skoger. Slektene *Dingana*, *Dira*, *Tarsocera* og *Torynesis* er alle middelsstore og ser ganske like ut. De lever på gressmarker, særlig i fjellene.

## Systematisk inndeling
Artstallene følger http://tolweb.org/Dirini

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien egentlige dagsommerfugler, Papilionoidea
************* Familien flikvinger, Nymphalidae
************** Underfamilien ringvinger, Satyrinae
*************** Gruppen **Dirini** L.D. Miller, 1968
**************** Slekten *[[Torynesis]]* Butler, 1899 – 5 arter
**************** Slekten *[[Tarsocera]]* Butler, 1899 – 7 arter
**************** Slekten *[[Dingana]]* van Son, 1955 – 3 arter
**************** Slekten *[[Serradinga]]* Henning & Henning, 1996 – tre arter
**************** Slekten *[[Dira]]* Hübner, 1819 – 7 arter
**************** *[[Paralethe dendrophilus]]* (Trimen, 1862)
**************** *[[Aeropetes tulbaghia]]* (Linnaeus, 1764)

## Kilder
* Williams, M. 1994. *Butterflies of Southern Africa. A Field Guide.* Southern Book Publishers Ltd. ISBN 1-86812-516-5

## Eksterne lenker
* 
* Catalogue of Life, 2007 checklist NB! Tar ikke hensyn til synonymier.
* Dirini på ''Tree of life''
* Markku Savela's Lepidoptera and some other life forms: Sjekkliste over artene. Hentet 28.12. 2011
.454 Casull

**.454 Casull** er en patron til revolver utviklet i 1957 av Dick Casull og Jack Fulmer.

## Design
Patronen ble først annonsert i magasinet Guns & Ammo i november 1959 og er bygget på hylsen til .45 Colt, hvor en forlenget og forbedret denne. .45 Coltpatroner kan skytes i revolvere kamret for .454 Casull og både .45 Colt og .454 Casull kan skytes i revovere kamret for  .460 S&W Magnum  fordi kaliberet er det samme. Det er i stort bare hylselengden som varierer mellom de tre patronene. Nyere .454 Casullpatroner bruker liten tennhette for rifle (small rifle), istedenfor tennhette for pistol, for å bedre motstå trykket i patronen.

## Ballistikk
Patronen sender avgårde en 16 grams (250 grains) kule med en munningshastighet på over 580 m/s (1900 ftps). Patronen er hovedsakelig ment for jakt av medium til storvilt og metallsiluettskyting.

## Se også
* Liste over patrontyper

## Referanser


## Eksterne lenker
*
Annerledeslandet

**Annerledeslandet** var et begrep lansert av Senterpartiet i forkant av EU-valget i 1994.
Begrepet ble lansert på partiets landsmøte på Hamar i 1993. Uttrykket stammer fra Rolf Jacobsens dikt «Anderledeslandet» i Nei til EUs antologi *Lesebok 1994*. Opprinnelig ble diktet publisert i samlingen *Nattåpent* fra 1985.

Valgkampen før stortingsvalget i 1993 dreide seg stort sett om EU-debatten, og Senterpartiet markerte seg som det ledende nei-partiet i Norge. I valgkampen spilte Senterpartiet generelt og Per Olaf Lundteigen og Anne Enger Lahnstein spesielt på visjonen om annerledeslandet som et alternativ til EU. Lundteigen definerte annerledeslandet som en «samfunnsutvikling med vekt på blant annet å tilbakeføre styringsmulighetene til norsk lovverk og folkevalgte organer», og en «politikk for øket sysselsetting, ren jord, luft og vann og global solidaritet».

Uttrykket ble forsøkt latterliggjort av Senterpartiets politiske motstandere, spesielt i det EU-vennlige Arbeiderpartiet. Handelsminister Grete Knudsen mente at Norge med EU-medlemskap «vil få en fast hånd på Europa-rattet. Det må være å foretrekke fremfor å være baksetepassasjer eller kjøre rundt på moped i 'Annerledeslandet'». Thorbjørn Jagland hevdet at Arbeiderpartiets politikk «har ført til at vi allerede er annerledeslandet», og brukte prisstabilitet, lavt rentenivå og lavere arbeidsledighet enn i EU-land som argument.

Begrepet var også omstridt på nei-siden. Amund Venger, generalsekretær i Norges Bondelag, mente at bruken av begrepet var lite gunstig. Han uttalte at «annerledeslandet til nostalgikeren Per Olaf Lundteigen er en gavepakke til Ja-siden i deres forsøk på å fremstille Nei-siden som bakstreversk». Leder for Europabevegelsen, Inge Lønning, mente imidlertid at debatten om annerledeslandet ikke kunne ta slutt kort tid før valget ettersom «'Annerledeslandet' var brukt som vimpel av Sp i over ett år».

Et flertall på 52,2 % sa nei til EU-medlemskap den 28. november 1994. *Aftenposten* hadde dagen etterpå oppslaget «Dronning i Annerledeslandet», der Lahnstein ble beskrevet som «det personifiserte symbol på nei-sidens seier den historiske natten mellom 28. og 29. november 1994»

Etter EU-kampen har begrepet «annerledeslandet» blitt en del av det norske språket. Begrepet brukes nå til en viss grad ironisk.

## Referanser
Kjemi (fagblad)

***Kjemi*** er et norsk fagblad som dekker hele kjemifeltet.

Bladets formål er å gi faglig orientering om tekniske, industrielle og vitenskapelige emner, og å virke som et bindeledd mellom personer og bedrifter som har tidsskriftets målgruppe som fagområde.

*Kjemi* er også organ for medlemmer av Norsk Kjemisk Selskap (NKS), kjemiingeniører tilsluttet Teknisk-naturvitenskapelig forening (TEKNA) og Norges ingeniør- og teknologorganisasjon.

## Eksterne lenker
* Tidsskriftet ''Kjemi''
* Norsk Kjemisk Selskap
Thon Hotels

**Thon Hotels** (tidligere **Rainbow Hotels**) er fra 2005 markedsnavnet for en kjede av hoteller eid av Olav Thon Gruppen. Kjeden ble etablert i 1989, men Olav Thon la grunnlaget for kjeden i 1974 da han kjøpte Hotel Bristol i Oslo. I 1983 kjøpte Thon Hotell Munch, og startet Oslos første rom-/frokosthotell før han i 1989 dannet kjeden «Rainbow Hotels» med totalt elleve hoteller.

Rainbowkjeden vokste i løpet av de neste fem-seks årene, og i 1995 kjøpte den sine første hoteller i Brussel før den i 1996 kjøpte Summit Stanhope Hotel, Brussels første fem-stjerners hotell. I 2005 endret kjeden navn til dagens Thon Hotels, og hotellene ble delt inn i konseptene Budget, City og Conference.

## Noen hoteller i kjeden
* Hotel Bristol, etablert i 1916 
* Thon Hotel Linne er forretnings- og konferansehotell etablert i 1969, Linderud, Oslo  Statsråd Mathiesens vei 12, har 394 rom. Del av kjeden siden 2006.
* Thon Hotel Vettre på Vettre i Asker.
* Thon Hotel Gyldenløve i Bogstadveien 20 åpnet i 1992. Bygningen ble tegnet av Hjalmar S. Bakstad og oppført i 1938 som et hybelhus.
* Thon Hotel Jølster i Skei ved Jølstravatnet, 129 rom, førtste hotell på stedet i 1889, del av kjeden siden 2015 skiftet navn fra Skei Hotel.

## Referanser


## Eksterne lenker
*
Svartspetter

* andamansvartspett
* chacosvartspett
* hjelmsvartspett
* hvitbrynsvartspett
* hvitbuksvartspett
* stripesvartspett
* svartspett

**Svartspetter** (*Dryocopus*) er ei gruppe spetter. De fins i Nord- og Sør-Amerika, Europa og Asia, noen av artene i Sør-Amerika er sterkt truet. I Europa er det bare en art, svartspett, den fins også i Norge.

Svartspettene er store og kraftige spetter som er mellom 35 og 45 cm store. Som navnet tilsier er de for det meste svart, med ei rød krone, ofte som en topp. De fleste av artene har hvite tegninger i fjærdrakten, som regel på hodet, i tillegg til noen ekstra røde ansiktsmarkeringer. Hannen, hunnen og ungfuglene har alle ulike fjærdrakter, som regel i form av krona eller andre markeringer på hodet.

Svartspettene hakker ut store hull med sitt sterke nebb mens de leter etter insekter, spesielt billelarver i trær. De vil også ta frukt, bær og nøtter.

## Arter
* Hjelmsvartspett,  *Dryocopus galeatus*
* Stripesvartspett,  *Dryocopus lineatus*
* Hvitbrynsvartspett,  *Dryocopus pileatus*
* Chacosvartspett,  *Dryocopus schulzi*
* Hvitbuksvartspett,  *Dryocopus javensis*
* Andamansvartspett,  *Dryocopus hodgei*
* Svartspett,  *Dryocopus martius*

## Eksterne lenker
*
Olav Mjaatvedt

**Olav Mjaatvedt** (født 20. november 1958) er en norsk sosiolog. Mjaatvedt har forsket og undervist innen allmenn sosiologi, barne- og ungdomskultur, jevnaldersosialisering, sosiale nettverk og systemteori, kriminologi, stigmatisering og avvik, forebygging – mobbing – rus samt Pierre Bourdieus sosiologi. Mjaatvedt ble Dr.philos. i 1999 ved Universitetet i Oslo. Han har siden 2000 vært førsteamanuensis ved Høgskulen i Sogn og Fjordane.

## Eksterne lenker
Reinert

**Reinert** er en variant av mannsnavnet Reinhard som har opphav i det germanske navneleddet **ragina*, «råd», og det gammelhøytyske *harti*, «hard». Reinert brukes også som etternavn.

## Utbredelse
*Reinert* hadde fram til 2014 norsk navnedag 12. januar.

*Reinert* er i dag sjeldent som fornavn. Det brukes noe i Norge, men er ellers svært lite utbredt.

|}

## Kjente personer med navnet
Personene i listen er ordnet kronologisk etter fødselsår.
### Fornavn
* Reinert Torgeirson (1884–1969), norsk dikter og oversetter
* Reinert Eidshaug (1947–2024), norsk politiker
* Reinert Olsen (f 1978), norsk musikkvideoregissør

### Etternavn
* Erik S. Reinert (f 1949), norsk økonom og forfatter

## Referanser


## Eksterne lenker
*
Kjemi (andre betydninger)

**Kjemi** kan referere til:

* Kjemi, vitenskapen om stoffenes egenskaper, sammensetting og reaksjoner
* Kjemi (tidsskrift), norsk tidsskrift om kjemi
* Kjemi- og prosessfag, et tidligere grunnkurs i videregående skole
* Sosial relasjon eller sosial dynamikk, noen ganger kalt «kjemi» i dagligtalen, f.eks. «gruppen hadde god kjemi», «hvis den rette kjemien er tilstede»
Kai Normann Andersen

**Kai Normann Andersen** (1900–1967) var en dansk populærkomponist.

Kai Normann Andersen var utdannet bankmann, men kom tidlig i gang som komponist med melodier til danske film og revyer. Han var produktiv og skrev over 900 melodier, deriblant en rekke slagere på 1930-, 40- og 50-tallet. Blant de mest kjente er *Man binder os på mund og hånd*, *Man bli'r så glad når solen skinner*, *Jeg har en ven, en rigtig sailor*, *Hot Hot* og *[[Skjærsliper#Skjærslipere i historier og viser|Den gamle skærslippers forårssang]]* som Jens Book Jenssen gjorde kjent i Norge. Også melodiene til *Landmandsliv* og operettefilmen *Mød mig på Cassiopeia* ble populære. Det samme gjelder flere melodier til Liva Weel og Ellen Gottschalch, som Andersen bodde sammen med.

I nyere tid er det blitt utgitt flere CD-er med Kai Normann Andersen-musikk, blant annet et par med originalversjoner samt albumer med jazz-, pop- og vise-arrangementer av Bjarne Liller, Grethe Mogensen og Ann-Mette Elten.

Et utvalg av Kai Normann Andersens «tidløse» musikk ble i 2006 tatt opp i den danske Kulturkanonen som skulle gjenspeile den danske kulturarv.

Andersen er begravet på Frederiksberg Ældre Kirkegård i København.

## Filmografi (utvalg)
### Musikk
* 1933 – *[[Nyhavn 17]]*
* 1932 – *[[Lalla vinner!]]*

## Referanser


## Eksterne lenker
* 
*
Veles

**Veles** (Велес) er en by i Nord-Makedonia med en befolkning på cirka . Byen er oppkalt etter Josip Broz Tito, og het før Titov Veles.

Veles ligger sentralt i Nord-Makedonia. Elven Vardar renner gjennom byen.

## Eksterne lenker
*
Happy Mondays

**Happy Mondays** er et engelsk alternativ rock-band fra Salford i Stor-Manchester. Det ble dannet i 1980 av Shaun Ryder, broren Paul Ryder, Mark Day (også kjent som «Moose» eller «Cowhead»), Paul Davis (også kjent som P.D) og Gary Whelan. Mark «Bez» Berry ble senere med i bandet på en konsert, og fungerte som danser/perkusjonist. Rowetta Satchell ble med i bandet tidlig i 1990-årene.

Den første offisielle utgivelsen fra Happy Mondays var *Forty Five EP*, ofte feilaktig kalt *Delightful EP* etter førstesporet. Den ble sluppet på Factory Records i 1985. 

Det første albumet, *Squirrel and G-Man Twenty Four Hour Party People Plastic Face Carnt Smile (White Out)*, kom i 1987, etterfulgt av *Bummed* i 1988, *Pills 'n' Thrills and Bellyaches* i 1990 og *Yes Please!* i 1992.

Bandet ble oppløst i 1993, hvorpå Ryder og Bez dannet Black Grape. I 1999 ble Happy Mondays gjenforent, minus et par medlemmer, men ble oppløst igjen i 2000. Bandet var med i filmen *[[24 Hour Party People]]* fra 2002, med Danny Cunningham som Shaun Ryder. 

I 2004 ble Happy Mondays gjenforent, men denne gangen uten bassist Paul Ryder, som stod ved hans uttalelse fra oppløsningen i 1992 om at han aldri igjen ville jobbe med broren Shaun Ryder. I 2007 ga bandet med denne besetningen ut albumet *Uncle Dysfunktional*, som ble mottatt langt bedre enn bandets forrige utgivelse, *Yes Please!* Bandet ble oppløst igjen i 2010, men i 2012 stod bandet for første gang siden 1992 på scenen med sin originale besetning. Bandet gav i forbindelse med denne turneen ut albumet *Happy Mondays – Live At Brixton Academy*, som ble spilt inn under en konsert på Brixton Academy 5. mai samme år.

15. juli 2022 ble det kjent at Paul Ryder var død, 58 år gammel.

## Diskografi
; Studioalbum
* *Squirrel and G-Man Twenty Four Hour Party People Plastic Face Carnt Smile (White Out)* (1987, FACT 170)
* *Bummed* (1988, FACT 220)
* *Pills 'n' Thrills and Bellyaches* (1990, FACT 320)
* *Yes Please!* (1992, FACT 420)
* *Uncle Dysfunktional* (2007)

; Konsertalbum
* *Live* (1991, FACT 322)
* *Step On – Live In Barcelona* (2005)
* *Happy Mondays – Live At Brixton Academy 10.05.2012* (2012)

; Samlealbum
* *Double Easy – The U.S. Singles* (1993)
* *Loads* (1995)
* *Greatest Hits* (1999)
* *The Platinum Collection* (2005)
* *Double Double Good: The Best of Happy Mondays* (2012)

; EP-er
* *Forty Five* (1985)
* *Madchester Rave On* (1989)
* *Hallelujah* (1989, FACT 260)
* *The Peel Sessions 1989* (1990)
* *The Peel Sessions 1991* (1991)

## Referanser


## Eksterne lenker
* 
*
Bill Steer

**Bill Steer** (født **William Geoffrey Steer** 3. desember 1969 i Stockton-on-Tees England) er en engelsk gitarist. 

Han var gitarist for Napalm Death fra 1987 til 1989. Han spilte gitar i Carcass fra 1985 til 1995. Han spilte også gitar med Michael Amott, som han inspirerte til å danne sine egne band, inkludert hans nåværende band Arch Enemy. Etter oppløsningen av Carcass started han sitt eget band, Firebird, som er inspirert av 1970-talls rock. Steer bor for tiden i London.

Sammen med Jeffrey Walker (bassist/vokalist i Carcass) var Steer også med i en episode av Sci-Fi komedien Red Dwarf. Han spilte trommeslageren Dobbin i bandet *Smeg and the Heads* i serie 3, episode 5: «Timeslides».

## Referanser


## Eksterne lenker
* 
* 
* Firebird offisielt nettsted
Lee Dorrian

**Lee Dorrian** (født 1968) er en sanger fra Coventry i England. Han var opprinnelig redaktør/utgiver av punk fanzinet «Committed Suicide». Dertter ble han sanger og tekstforfatter i Napalm Death, og spilte inn et og et halvt album med dem, nemlig andre halvpart av *[[Scum (album)|Scum]]* samt etterfølgeren *[[From Enslavement to Obliteration]]*. Han forlot bandet etter utgivelsen av EP-en *Mentally Murdered*, som han også var med på. 

Han brukte først en brutal «death grunt» sangstil, men la seg til en klarere stil da han forlot Napalm Death for å danne Cathedral, som til å begynne med spilte doom metal på debutalbumet *[[Forest of Equilibrium]]*, og deretter stoner rock fra det andre albumet av. Han startet også et plateselskap, Rise Above Records, for å utgi musikk av Cathedral og band som Electric Wizard, Sally og Orange Goblin. 

Han deltok på låten «Ice Cold Man» for Probot i 2003. Han har også sunget for Teeth of Lions Rule the Divine.

Han overrakte en pris til Napalm Death på Metalhammer Golden Gods Awards 2007.

## Eksterne lenker
* 
* 
* Cathedral offisielt nettsted 
* Napalm Death offisielt nettsted
* Rise Above Records offisielt nettsted
Klaus Erik Krogh

**Klaus Erik Krogh** (født 26. januar 1952 på Fredriksberg) er dansk designer og bokkunstner. Han er utdannet på Den Grafiske Høyskole i København til grafisk designer, og han har også utdannelse fra BI i Norge. Klaus Erik Krogh er kjent som grafisk designer av bokproduksjoner med høy kvalitet – både bibler, salmebøker, praktverk og andre. På 1970-tallet var han ansatt som designer ved Aschehoug forlags skolebokavdeling. Her utarbeidet han et mnemoteknisk kodesystem for oversendelser av datatekst til fotosetterier for direkte konvertering.

De seks år hvor Krogh var produksjonssjef i Det Norske Bibelselskap, designet og produserte han Bibelselskapets oversettelse av Bibelen 79/85. Dette var den første bibelutgave som hadde samme tekst på hver side, og samtidig individuell grafisk behandling av de ulike utgavene.

Siden 1987 har Klaus Erik Krogh drevet designfirmaet tidligere kaldet 2Krogh AS, nu 2KDenmark. Firmaet ligger i Århus, og Krogh driver det sammen med sin norske kone Liv Sødal Krogh. Her har de tre spesialområder: Grafisk profilering og branding, skolebokstilrettelegging og design og produksjon av bibler og salmebøker. Blant annet har de designet Såmannsbibelen, Den norske kirkes offisielle gave til Pave Johannes Paul II ved hans norgesbesøk i 1989, og Olavsbibelen, som kombinerer bibeltekst med eksempler på nordisk kirkekunst gjennom alle tider. En rekke av Kroghs bokproduksjoner har vunnet priser for god design.

Sammen med Eyvind Skeie driver Klaus Erik Krogh IdéHospitalet AS. Høsten 2007 utkom *Vann av klippen* med design av Klaus Erik Krogh, tekst av Eyvind Skeie og bilder av grafiker Terje Grøstad.

## Referanser


## Eksterne lenker
* 2Krogh AS
Frank Healy

**Frank Healy** (født **Francis Healy**) er en tidligere gitarist i Napalm Death. Healy var også bassist for Cerebral Fix. Han er for tiden bassist i bandet Benediction.

## Referanser


## Eksterne lenker
* 
*
Bob Wills

**James Robert «Bob» Wills** (født 6. mars 1905 i Kosse i Limestone County i Texas i USA, død 13. mai 1975 i Fort Worth i Texas) var en amerikansk country-musiker, låtskriver og storband-dirigent innen western swing-sjangeren.

## Liv og virke
### Bakgrunn, tidlig virke
Jim Rob, som han var kjent som i sine yngre leveår, vokste opp som eldstemann i en barneflokk på seks i landlige deler av delstaten Texas. Foreldrene og besteforeldrene lærte ham å spille fele. 

Han var ti år gammel da han stod på en scene og opptrådte for første gang. Han ble utdannet frisør, men forsøkte seg innen en rekke andre jobber og yrker før han i  1929 sluttet seg til et *Medicine Show* som dro rundt og besøkte og opptrådte på det ene årsmarkedet etter det andre. En av hans brødre Johnny Lee Wills, som selv skulle gjøre musikalsk suksess i sitt band *Johnny Lee Wills & His Boys* og hadde en rekke store hits i 1950-årene i Western Swing-stilen.

### Musikalsk gjennombrudd og karriere
Bob Wills opptrådte i løpet av 1930-tallet i Oklahoma. Wills dannet flere band og spilte på radio sør og vest i USA. I 1934 dannet han «Texas Playboys» med seg selv på fele, Tommy Duncan som sanger og pianist, June Whalin som rytmegitarist, Johnnie Lee Wills på tenor-banjo og Kermit Whalin på stål- og bassgitar. Gruppen spilte mye på en radiostasjon i Tulsa i Oklahoma. Den ble etterhvert utvidet med Leon McAuliffe på stålgitar, Al Stricklin på piano, Smokey Dacus på perkusjon og en blåseseksjon.

Bob Wills laget jazz-aktige arrangement, og «Texas Playboys» hadde vedvarende popularitet også på 1940-tallet med slagere som «Steel Guitar Rag», «New San Antonio Rose», «Smoke On The Water», «Stars And Stripes On Iwo Jima» og «New Spanish Two Step».

Wills and the Texas Playboys gjorde innspillinger for flere ulike plateselskap som Vocalion, Okeh, Columbia og MGM. I 1950 hadde Wills to sanger på Topp 10-listen, «Ida Red Likes The Boogie» og «Faded Love». I årene som fulgte slet Wills med dårlig helse og økonomi. Gruppen fortsatte å turnere, selv om musikkstilen deres ble mindre populær som følge av framveksten av rock and roll.  I 1962 hadde Wills et hjerteinfarkt, og måtte oppløse «Playboys». Han fortsatte likevel med å gjøre soloopptredender. 
 
Country Music Hall of Fame tok inn Wills i 1968, og den lovgivende forsamling i Texas æret han for hans bidrag til amerikansk musikk. 

I 1973 var han i ferd med å spille inn et album med Merle Haggard da et slag sendte han i koma frem til han døde i 1975. Rock and Roll Hall of Fame tok med Wills and the Texas Playboys i 1999.

## Referanser


## Eksterne lenker
* 
* 
*
Are You Experienced

***Are You Experienced*** er Jimi Hendrix' debutalbum, utgitt i mai 1967. Med dette albumet sto Hendrix fram som en nyskaper på elektrisk gitar med sin bevisste bruk av feedback. I 2003 kom albumet på 15.-plass på musikkmagasinet *[[Rolling Stone]]*s liste over «Tidenes 500 beste album».

## Bakgrunn
Hendrix slo seg ned i London i september 1966, og ble snart oppdaga av produsenten Chas Chandler, som hjalp han å danne gruppa The Jimi Hendrix Experience med Mitch Mitchell på trommer og Noel Redding på bass. I løpet av vinteren og våren 1966/67 ga gruppa ut tre singler som nådde hitlistene: «Hey Joe»/«Stone Free» (desember 1966), «Purple Haze»/«51st Anniversary» (mars 1967) og «The Wind Cries Mary»/«Highway Chile» (mai 1967). Samtidig ble innspillingene til det som skulle bli gruppas første album gjort, med Chandler som produsent. Da *Are You Experienced* ble utgitt i mai, ble den straks en sensasjon over store deler av Europa, riktignok noe i skyggen av The Beatles' *[[Sgt. Pepper's Lonely Hearts Club Band]]*. 

I juni samme år fikk det amerikanske rockpublikummet øynene opp for Jimi Hendrix under hans sensasjonelle opptreden på Monterey Pop Festival. Den amerikanske utgaven av albumet, på Reprise Records, fikk et endret utseende og et noe annet innhold. Det nøkterne britiske coveret ble skifta ut med et mer tidsmessig, psykedelisk uttrykk, og låtene «Red House», «Can You See Me» og «Remember» ble erstatta med tre av de tidligere singelhitene. De fleste gjenutgivelser på CD kombinerer de to LP-utgivelsene.

## Sporliste
Tekst og melodi av Jimi Hendrix, når ikke annet er angitt.

### Britisk utgave
# «Foxy Lady» – 3:22
# «Manic Depression» – 3:46
# «Red House» – 3:53
# «Can You See Me» – 2:35
# «Love or Confusion» – 3:17
# «I Don't Live Today» – 3:58
# «May This Be Love» – 3:14
# «Fire» – 2:47
# «Third Stone From the Sun» – 6:50
# «Remember» – 2:53
# «Are You Experienced?» – 4:17

### Amerikansk utgave
# «Purple Haze» – 2:46
# «Manic Depression» – 3:30
# «Hey Joe» (Billy Roberts) – 3:23
# «Love or Confusion» – 3:15
# «May This Be Love» – 2:55
# «I Don't Live Today» – 3:55
# «The Wind Cries Mary» – 3:21
# «Fire» – 2:34
# «Third Stone From the Sun» – 6:40
# «Foxy Lady» – 3:15
# «Are You Experienced?» – 3:55

## Besetning
*Jimi Hendrix – gitar, vokal, piano
*Noel Redding – bass
*Mitch Mitchell – trommer

## Referanser


## Eksterne lenker
*
Durasjonsgap

**Durasjonsgap** er et finansielt begrep for forskjellen mellom durasjonen til eiendeler og gjeld, mye brukt av banker, pensjonsfond og andre finansielle institusjoner for å måle risiko som følge av renteendringer.

For å beregne et durasjonsgap bruker man følgende likning:
Durasjonsgap = ("Durasjon på aktivasiden" - "durasjon på passivasiden")*Gjeldsandel på aktivasiden.

Hvis durasjonsgapet er 0, så er institusjonen durasjonsnøytral og ikke sensitiv ovenfor renteøkning eller nedgang.
Bo André Namtvedt

**Bo André Namtvedt** (født 6. februar 1967) er en tidligere proffsyklist, oppvokst i Florvågøen på Askøy.

Han ble norgesmester i landeveisritt i 1991 og 1995. Namtvedt innehadde rekorden i sykkelrittet Bergen-Voss på 4 timer og 2 minutter inntil den ble slått i 2010. Senere har han også vært rittleder for sykkelrittet.

Han driver i dag sin egen sykkelbutikk på Fjøsanger i Bergen. 

## Medaljer i norske mesterskap

## Referanser


## Eksterne lenker
*
Durasjon

**Durasjon** er den vektede gjennomsnittstiden til forfall på et lån beregnet ut fra nåverdien på fremtidige kontantstrømmer. Durasjon måler prissensitiviteten til en obligasjon med hensyn på endringer i renten.

## Formel

D = \frac{\sum_{t=1}^N PV_t\times t}{ \sum_{t=1}^N PV_t} 


PV = Nåverdi av kontantstrømmer i slutten av periode t

## Se også
* Durasjonsgap
.45 Colt

**.45 Colt** også kalt **.45 Long Colt** er en patron for revolver.

## Historie
Patronen ble utviklet av US Army på Frankford Arsenal i 1872 til den berømte Colt Single Action Army Revolveren (Colt SAA).
Den amerikanske hæren adopterte patronen i 1873 og var i bruk frem til 1877 da de skiftet til M1877 patronen som egentlig var en .45 Schofield. I 1902 ble patronen tatt opp igjen for en kort periode for bruk på Filippinene.

Den ble originalt ladet med 40 grains Svartkrutt og en 255 grains (16.5 gram) rundneset blykule. Senere ble kruttmengden redusert til 35 grains og til sist til 28 grains. 28 Grains svartkrutt ble brukt i 17 år, helt til røyksvakt krutt ble tatt i bruk rundt 1900. På 1870 tallet var dette en kraftig og presis patron, effektiv ut til ca. 50 meter. Den presterte hastigheter opp i mot 1000 fot per sekund, altså rundt 300 meter i sekundet.

## I dag
I dag er .45 Colt en populær patron innen Westernskyting med bruk av kopier av Winchester bøylerifler og Colt revolvere produsert av firmaer som Uberti, Ruger og Pietta. Det lages også mer moderne våpen i .45 Colt, disse er mer solide både materielt og designmessig enn Toggle Link mekanismen i bøylerifler og Colt SAA kopier. .45 Colt kan i disse lades til meget høyt nivå, f.eks til jaktbruk og skyting på lengre hold som f.eks i grenen metallsilhuett.

I dag kalles patronen ofte .45 Long Colt; for å skille den i fra Smith & Wessons .45 Schofield, og senere .45 ACP som ble brukt i Colts selvladende pistoler.

## Se også
* Liste over patrontyper
* :Kategori:Skytevåpen i kaliber .45

## Referanser




## Eksterne lenker
*
Nordermeldorf

**Nordermeldorf** er en kommune i kretsen Ditmarsken i Schleswig-Holstein, Tyskland. Nordermeldorf hører under Midtre Ditmarskens amt, og lå inntil 25. mai 2008 i Meldorflands amt.

## Referanser


## Eksterne lenker
*
Rolf Aldag

**Rolf Aldag** (født 25. august 1968 i Beckum, Tyskland) er en tidligere tysk proffsyklist. Han syklet mesteparten av sin proffkarriere i Telekom/T-Mobile, og er en av dem som har syklet aller lengst for det tyske laget. Aldag deltok i Tour de France 10 ganger, og er dermed også en av dem som har deltatt flest ganger i verdens største sykkelritt. 
I Tour de France 2003, da han nok for lengst var over toppen karrieremessig, kjørte han en av sine beste fjelletapper i Touren. Dette var på den syvende etappen da han kom med i et lite brudd på starten av dagen sammen med blant annet Richard Virenque. På praktisk talt hvert eneste fjell måtte Aldag slippe resten av gruppen, noe som normalt er et svakhetstegn. Imidlertid viste det seg at rutinerte Aldag bare satt sitt eget tempo og kjørte inn de andre over toppen. Da de kom til det siste fjellet satt Aldag i en tremannsgruppe, og også her ble han hektet tidlig av. Et stykke lengre opp i bakken nådde Aldag igjen fjellkongen Richard Virenque, som ledet etappen, og istedenfor å legge seg på hjul, så rykket Aldag direkte. Dessverre for Aldag ble han hentet av Virenque, men han klarte allikevel en svært solid andreplass på etappen, og overtok også andreplassen sammenlagt.

Før sesongen 2007 ble han sportsdirektør i T-Mobile Team som følge av oppryddingen blant rytterne og lagledelsen etter dopingskandalen i 2006. 
24. mai 2007 innrømmet Aldag på en pressekonferranse å ha brukt EPO i flere år i sin aktive karriere.

## Lag
* Team Helvetia 1991-1992
* T-Mobile Team 1993-2005

## Viktigste resultater
* Tredjeplass i amatør-VM i landeveisritt 1990
* 12.-plass i Paris-Roubaix 1993
* 9.-plass i Paris-Roubaix 1995, 1997 og 2003
* 2.-plass i partempo i Karlsruhe (med Olaf Ludwig) 1996
* Seier Bayern rundt 1999
* Vinner av lagkonkurransen i Tour de France 1997 og 2004
* Tysk mester i landeveisritt 2000
* Etappeseiere i Deutschland Tour, Tour de Suisse, Tour de Romandie, Bayern rundt
* Bærer av fjelltrøyen under Tour de France 2003
* Seier i fjellkonkurransen i Tirreno-Adriatico 2004
* Seier Sparkassen-Giro Bochum 2003
* 7.-plass i Flandern rundt 2004
* Seier i Sechstagerennen i Dortmund (8) og Berlin (2)

## Referanser


## Eksterne lenker
* 
* 
*
Korab

**Korab** (Кораб) er en fjellrekke i Nord-Makedonia og Albania. Den ligger på grensen mellom de to landene.
Den høyeste toppen i gruppen, Golem Korab, er  moh. og ligger i nasjonalparken Mavrovo.

I området finnes flere høye topper: Kepi Bard (Кепи Бард), Mala Korabska Vrata (Мала Корабска Врата), Kabas (Кабаш), Ciganski Premin (Цигански Премин), Ploca (Плоча) og Visoka Kapla (Висока Карпа). Alle disse toppene er over 2000 moh.

## Referanser


## Eksterne lenker
*
Curiosity

**Curiosity** er en radioisotopdrevet rover og en del av NASA-oppdraget Mars Science Laboratory (MSL), hvis mål var å levere Curiosity trygt på Mars-overflaten. Curiosity er den fjerde ubemannede roveren NASA har sendt til Mars. Curiosity har langt flere og mer avanserte vitenskapelige instrumenter med seg enn de tidligere roverne, og vil derfor ha mulighet til å gjøre langt mer interessante målinger av geologi og klima på planeten.

Curiosity ble skutt opp fra Cape Canaveral den 26. november 2011 ombord i MSL-romskipet, og landet på sletten Aeolis Palus i Gale-krateret på Mars den 6. august 2012.

## Oversikt
Curiosity er omtrent fem ganger så tung som de tidligere roverne Spirit og Opportunity, og den har med seg over ti ganger så mye vitenskapelige instrumenter målt i masse. Roveren får strøm fra en radioisotopgenerator drevet av 4,8&nbsp;kg plutonium(IV)oksid. I begynnelsen vil generatoren produsere 125 W<sub>e</sub>. Produksjonen vil avta over tid etter hvert som brennstoffet henfaller, men selv etter 14 år vil den produsere 100 We, og det er sannsynlig at andre komponenter svikter før den tid. Det er planlagt at roveren skal holde i minst ett marsår (687 dager på jorden), og at den i løpet av denne tiden undersøke et område på 5 ganger 20&nbsp;km.

Temperaturen i området roveren opererer varierer mellom −127&nbsp;°C og 30&nbsp;°C. Mange komponenter og instrumenter kan ikke operere i et så bredt temperaturområde, så roveren innehar mange løsninger for å justere temperaturen. Blant annet er den utstyrt med en 60 meter lang lukket væskesløyfe som fordeler varme mellom de ulike komponentene, og denne kan hente restvarme fra radioisotopgeneratoren.

## Instrumenter og analyse

Curiosity bruker et høyoppløselig kamera (kalt «MastCam») til å lete etter formasjoner som ser interessante ut å studere videre. Når kameraet finner en potensielt interessant overflate, brukes en infrarød laser til å fordampe en liten bit av den – nok til at det kan tas opp et atomemisjonsspektrum for å bestemme hvilke grunnstoffer som er tilstede (dette instrumentet kalles «ChemCam»). Hvis signaturen ser interessant ut, vil roverens lange arm svinge ut et mikroskop (MAHLI) og et røntgenspektroskop (APXS) i posisjon for å finne ut mer om hvilken bergart det kan være snakk om. Curiosity har også et lite bor, som kan levere en pulverprøve til to analysestasjoner inni roveren: CheMin og SAM. I CheMin kan et røntgenpulverdiffraksjon- og et røntgenfluorescens-instrument hjelpe til med å identifisere mineral og bergart, mens i SAM finnes et massespektrometer, en gasskromatograf og et laserspektrometer for å blant annet lete etter organiske forbindelser.

## Galleri

HiRISE image of MSL during EDL (refined).png|Curiosity på vei ned mot Mars-overflaten. Fotografert av Mars Reconnaissance Orbiter
First picture sent by the Mars Curiosity rover.jpg|Det første bildet tatt av Curiosity. Ett av roverens hjul er synlig.
673885main PIA15986-full full.jpg|Bilde av fjellet Aeolis Mons (6. august 2012) 

## Referanser
Norderwöhrden

**Norderwöhrden** er en kommune i Ditmarsken i den tyske delstaten Schleswig-Holstein. Norderwöhrden hører under Heides omlands amt. Foruten å være en typisk landbrukskommune, huser den også flere vindmølleparker.

## Geografi
Kommunen ligger mellom Heide, Büsum og Wesselburen, og består av distriktene Edemannswurth, Edemannswisch, Nannemannshusen, Oeverwisch, Poppenhusen, Wennemannswisch og Wellinghusen.

Kommunen lå i Wesselburens amt inntil 1. januar 2008, da den ble innlemmet i Heides omlands amt. Norderwöhrden var den eneste kommunen i Ditmarsken som ikke fulgte med resten av sitt gamle amt ved forvaltningsreformen i 2008.

## Referanser


## Eksterne lenker
*
James Gosling

**James Gosling** (født 19. mai 1955 nær Calgary) er en kanadisk programvareutvikler. Han er mest kjent som mannen bak programmeringsspråket Java.

Gosling har en ph.d. fra Carnegie Mellon University. Han arbeidet ved Sun Microsystems fra 1984 til 2010.

## Referanser

## Eksterne lenker
*
Fylkesvei 6900

**Fylkesvei 6900 (Fv6900)** går mellom Volden og Sør-Vera i Verdal kommune.

Før Trøndelag fylke ble opprettet 1. januar 2018 hadde veien betegnelsen Fylkesvei 160 (Nord-Trøndelag).

## Kommuner og knutepunkter

 

## Eksterne lenker
* Vegvesenets vegkart 
*
Oesterdeichstrich

**Oesterdeichstrich** er en kommune i kretsen Ditmarsken i Schleswig-Holstein, Tyskland. Oesterdeichstrich hører under Büsum-Wesselburens amt.

Heide-Büsum flyplass ligger i Oesterdeichstrich.

## Referanser


## Eksterne lenker
* 
* Oesterdeichstrich på *küste.de*
Oesterwurth

**Oesterwurth** er en kommune i kretsen Ditmarsken i Schleswig-Holstein, Tyskland. 

Oesterwurth hører under Büsums amt, og lå inntil 1. januar 2008 i Wesselburens amt. 

Oesterwurth ligger mellom Neuenkirchen og Wesselburen.

## Referanser


## Eksterne lenker
*
Offenbüttel

**Offenbüttel** er en kommune i kretsen Ditmarsken i Schleswig-Holstein, Tyskland. Offenbüttel hører under Midtre Ditmarskens amt, og lå inntil 25. mai 2008 i Albersdorfs amt.

Offenbüttel ligger ved Kielkanalen.

## Referanser


## Eksterne lenker
*
Agderrådets universitetskomité

**Agderrådets universitetskomité** ble etablert i 1994 for å arbeide for et universitet på Sørlandet. Den første tiden, fra 1994 til 2003 var Bjørg Wallevik, ordfører i Kristiansand, leder av komitéen. Da hun ikke ble gjenvalgt i 2004, tok den nye ordføreren i Kristiansand, Jan Oddvar Skisland, over som leder. 

Komiteen hadde en forløper i en tidligere komité som ble lagt ned da Agder distriktshøyskole ble etablert i 1969. Ved fusjonen av seks høyskoler på Sørlandet i 1994 til Høgskolen i Agder ble en ny komité etablert. Den formulerte året etter et universitetsmål, noe som regionen allerede hadde tatt sikte på gjennom planen *Felles mål for Agder*. Både politikere, næringslivsrepresentanter og representanter fra høgskolen har deltatt i arbeidet. Finansieringen har skjedd ved etableringen av Sørlandets Kompetansefond, hvor både Kristiansand og andre kommuner på Sørlandet la eierandeler fra VAE inn i prosjektet. Dette og andre fond har bidratt med store summer til høyskolen. Også næringsliv og fylkeskommuner har bidratt. 

En viktig medspiller for komitéen var Jon Lilletun, stortingsrepresentant og statsråd.

Første etappe av arbeidet ble fullført da kronprinsesse Mette Marit foretok den offisielle åpningen av Universitetet i Agder. Men arbeidet fortsetter for å skaffe gode rammebetingelser for det sjuende universitetet i Norge. 

## Eksterne lenker
* Hjemmeside for Agderrådets universitetskomite
* Agderrådets hjemmeside

## Kilder
*
Portørbåten

**Portørbåten** er et sjeldent vrakfunn av en østnorsk båt som er blitt datert til 1500-tallet, funnet i gamle Portør havn, Telemark.

På halvannen meters dyp i mudderet lå en åttring inne ved stranden fram til 1981. Funnet er enestående fordi åttringen, en robåt med fire par årer, konstruksjonsmessig sett representerte den tidligste østnorske båtbyggertradisjonen som allerede på 1500-tallet skilte seg fra resten av den norske båtbyggertradisjonen. De typisk østnorske båtene er bredere, tungbygde, grove og solide farkoster mer egnet for seiling fremfor roing enn de slanke og smidige vestnorske og nordnorske båtene.

Portørbåten var bygget av eik og var 6,14 meter lang og 1,70 meter bred, dens proporsjoner minner om de moderne østnorske båtene.

En av de mest synlige forskjellene mellom de ulike båtbyggertradisjonene i Norge er den østnorske båtens kjøl- og stavnprofil. På de andre norske trebåtene er det satt inn mellomstykker i overgangen mellom kjøl og stevner kalt *lot*. Den østnorske båten har stevnene satt rett på kjølen festet med *stevnkne* og *lasker* uten noe mellomstykke, en typisk konstruksjonsmessig særegenhet ved moderne snekker. Portørbåten har den samme kjøl- og stavnprofilen som de fleste østnorske trebåtene. Konstruksjonen med syv eikespant, fire tolleganger og oppsagde hudplanker som bare ble spikret rett på stevnene, var så grov at snekkeren ikke hadde høvlet vekk sagsporene på innersiden av hudplankene.

Seiltoften med hull for masten var av furu og satt på det tredje bandet forfra, masten har stått langt fremme på båten. Det antyder at den har hatt spriseil som kom til Norge på 1500-tallet der det har vist seg egnet for å slå opp mot vinden på en stø båt. Riggen kom fra Nederland og skulle bli vanlig for de neste fire hundre år på *seilsnekkene* som er en del av en fellesnordisk båtskikk.

## Litteratur
* Norsk Sjøfart Bind 1, kapittel Norsk sjøfart på 1600-tallet av Svein Molaug 1989 ISBN 82-09-10545-0
* Båter og Kystfolk, Arne R. Hole 2007 ISBN 978-82-03-23405-7
Mobilregulert sone

**Mobilregulert sone** er et område hvor mobilkommunikasjonen overvåkes eller hindres ved hjelp av identitetsfanging og/eller jamming. 
Mobilregulerte soner kan tenkes brukt i forbindelse med etterforskning, ved VIP-besøk, eller for å varig hindre trafikk i f.eks et fengsel, en bygning eller et rom. 

Jamming kan brukes for å slå ut mobiltelefoner, deretter settes det opp en mobil, "falsk" basestasjon eller en identitetsfanger som de jammede mobiltelefonene så kobler seg på. Politiet registrerer da identiteten til de som kobles til politiets utstyr, og avlytter eventuelt også samtalene.

Det er per juli 2009 ikke gitt norske regler om opprettelse av mobilregulerte soner, men Samferdselsdepartementet sendte i 2007 et forslag på høring. 

Adgangen til å identifisere kommunikasjonsutstyr er regulert i straffeprosessloven. Politiet kan med rettens kjennelse identifisere kommunikasjonsustyr som den mistenkte antas å kunne bruke. Påtalemyndigheten kan i hastetilfeller beslutte slik kommunikasjonskontroll selv, saken må deretter legges frem for retten snarest. 

## Noter
Videresalg

**Videresalg**, generelt det fenomen innen næringsvirksomhet at et selskap selger videre varer eller tjenester som er produsert av andre. begrepes brukes også f.eks evd videresalg av idrettsutøvere som er kjøpt fra en klubb og selges videre til neste.

Innen fast- og mobiltelefoni er videresalg betegnelsen på at en videreselger kjøper en viss mengde av de tjenestene en (større) teleoperatør tilbyr, og så videreselger disse tjenestene til sluttkunder. I motsetning til situasjonen ved virtuell operasjon (MVNO), utplassering av utstyr (telelosji) eller trafikkgjesting (roaming), innebærer videresalg at videreselgeren selger tjenester som fullt og helt er produsert av en annen teleoperatør med dennes utstyr. Det er dermed i hovedsak merkevaren, utvalget av tjenester, og prisplanen som utgjør den egenart eller merverdi som videreselgeren tillegger det endelige produktet.

I Norge er både Telenor og NetCom pålagt å tilby grossistproduktet videresalg, og en rekke små mobilaktører videreselger tjenester i en av disse to operatørenes nett. Det er i alt 34 mobiltilbydere i Norge i 2007, og de fleste av disse tilbyr tjenester gjennom videresalg. Videresalg er hjemlet i Ekomloven.

## Se også
*  Tjenesteleverandør
* Videreselger
* LLUB
* Bitstrøm-aksess
* Virtuell operatør
* MVNO
* Roaming